TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
241/2026. (VIII. 12.) Kt. számú
határozata


A Versenyképes Járások Program keretében a Közterület fenntartáshoz kapcsolódó eszközök beszerzése tárgyú közbeszerzési eljárásának kiírásáról


Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 4. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tiszavasvári Város Önkormányzata Közterület fenntartáshoz kapcsolódó eszközök beszerzése tárgyban a Kbt. 81. § alapján közbeszerzési eljárást indít. 

2. Az előző pont szerinti közbeszerzési eljárás megindítását megelőzően a 63/2022. (II.28.) Korm. rendelet szerinti előzetes piaci konzultációt folytat le.

3. A határozat 1. mellékletét képező tartalommal elfogadja a Közterület fenntartáshoz kapcsolódó eszközök beszerzése tárgyú közbeszerzési eljárást megindító felhívást.

4. Felkéri a polgármestert, hogy
· gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben,
· az ajánlattételi határidő lejártát követően a Bíráló Bizottság javaslatát terjessze a Képviselő-testület elé.

5. Felhatalmazza a polgármestert, hogy szükség esetén a műszaki tartalmat pontosíthatja, módosítás esetén tájékoztassa a testületet a módosításról.




Határidő: azonnal			                 Felelős: Balázsi Csilla polgármester




Balázsi Csilla					  Dr. Kovács János
           	polgármester						jegyző

